pythainlp/thaigov-v2-corpus-22032023 huggingface dataset:
วันพฤหัสบดีที่ 23 กันยายน 2564
พม. ร่วมประชุมภาคีเครือข่ายด้านสังคมสงเคราะห์อาเซียน ครั้งที่ 10 พร้อมยืนยันความร่วมมือของไทยตลอด 10 ปีที่ผ่านมา
พม. ร่วมประชุมภาคีเครือข่ายด้านสังคมสงเคราะห์อาเซียน ครั้งที่ 10 พร้อมยืนยันความร่วมมือของไทยตลอด 10 ปีที่ผ่านมา
เมื่อวันที่ 22 ก.ย. 64 เวลา 14.00 - 18.00 น. ที่ห้องประชุม ชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางจตุพร โรจนพานิช ผู้ตรวจราชการกระทรวงการพัฒนาสังคมและความมั่นคงของมนุษย์ ได้รับมอบหมายจากนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ให้เข้าร่วมการประชุมภาคีเครือข่ายด้านสังคมสงเคราะห์อาเซียน ครั้งที่ 10 (10th ASEAN Social Work Consortium Conference - ASWC) ในฐานะเจ้าหน้าที่อาวุโสอาเซียนด้านสวัสดิการสังคมและการพัฒนาของประเทศไทย (SOMSWD Leader of Thailand) ซึ่งกระทรวงแรงงาน คนพิการ และกิจการสังคม (Ministry of Labour, Invalids and Social Affairs – MOLISA) สาธารณรัฐสังคมนิยมเวียดนาม ในฐานะประธานการประชุม ASWC ประจำปี พ.ศ. 2563 - 2564 โดยจัดขึ้นเป็นวันที่ 2 ต่อเนื่องจากวันที่ 21 กันยายน 2564 ผ่านระบบการประชุมทางไกล
นางจตุพร กล่าวว่า การประชุมวันนี้ (22 ก.ย. 64) ตนได้กล่าวถ้อยแถลงในนาม SOMSWD/ASWC ประเทศไทย โดยได้แสดงความยินดีกับความสำเร็จในการเป็นเจ้าภาพการประชุม ASWC ของประเทศเวียดนาม โดยเฉพาะอย่างยิ่งบทบาทนำของประเทศเวียดนามในการจัดทำเอกสารผลลัพธ์สำคัญที่เกี่ยวข้องกับงานสังคมสงเคราะห์ จำนวน 2 ฉบับ ได้แก่ ปฏิญญาฮานอยว่าด้วยการเสริมสร้างความเข้มแข็งให้กับงานสังคมสงเคราะห์ เพื่อมุ่งสู่การเป็นประชาคมอาเซียนที่แน่นแฟ้นและตอบสนอง และแผนงานภาคีเครือข่ายด้านสังคมสงเคราะห์อาเซียน พ.ศ. 2564 - 2568 (ASWC Work Plan 2021 - 2025) และกล่าวถึงรายงานความสำเร็จและบทบาทนำของประเทศไทยที่มีต่อการขับเคลื่อนงานสังคมสงเคราะห์และการส่งเสริมความร่วมมือระหว่างภาคีเครือข่ายด้านสังคมสงเคราะห์ ตลอดระยะเวลา 10 ปี ที่ผ่านมา ตลอดจนเน้นย้ำถึงความมุ่งมั่นของประเทศไทยต่อภาคีเครือข่ายด้านสังคมสงเคราะห์อาเซียนในอนาคต ผ่านการดำเนินงานแผนงานและโครงการต่างๆ ภายใต้แผนงานภาคีเครือข่ายด้านสังคมสงเคราะห์อาเซียน พ.ศ. 2564 - 2568
นางจตุพร กล่าวเพิ่มเติมว่า นอกจากนี้ นายชินชัย ชี้เจริญ ในฐานะอุปนายกคนที่ 2 สภาวิชาชีพสังคมสงเคราะห์และประธานสภาสังคมสงเคราะห์ระหว่างประเทศ ภูมิภาคเอเชียตะวันออกเฉียงใต้และแปซิฟิก (ICSW-SEAP) และนางสาววิมลรัตน์ รัชชุกูล ผู้อำนวยการกองการต่างประเทศ สำนักงานปลัดกระทรวง พม. ยังได้ร่วมอภิปรายเกี่ยวกับร่างแผนงานภาคีเครือข่ายด้านสังคมสงเคราะห์อาเซียน พ.ศ. 2564 - 2568 รวมถึงได้หารือทิศทางการขับเคลื่อนการดำเนินงานของ ASWC ในอนาคต อีกทั้งนายอโณทัย อุดมศิลป ผู้อำนวยการศูนย์ฝึกอบรมอาเซียนด้านสังคมสงเคราะห์และสวัสดิการสังคม ได้นำเสนอเกี่ยวกับผลการประเมินความต้องการฝีกอบรมของนักสังคมสงเคราะห์จากประเทศสมาชิกอาเซียน ตลอดจนความก้าวหน้าการดำเนินงานด้านอื่นๆ สำหรับการประชุม ASWC ปี 2565 - 2566 ประเทศฟิลิปปินส์จะได้เป็นเจ้าภาพจัดการประชุมต่อไป
วันอังคารที่ 1 กุมภาพันธ์ 2565
ครม.เห็นชอบในหลักการให้ไทยร่วมเป็นเจ้าภาพจัดการประกวดดนตรีและมาร์ชชิ่งอาร์ทชิงแชมป์โลก 2022
ครม.เห็นชอบในหลักการให้ไทยร่วมเป็นเจ้าภาพจัดการประกวดดนตรีและมาร์ชชิ่งอาร์ทชิงแชมป์โลก 2022 หวังให้ทั่วโลกรู้ว่าประเทศไทยมีความพร้อมสามารถรองรับนักท่องเที่ยวหลังสถานการณ์การแพร่ระบาดของโควิด-19 คาดมีรายได้ไม่น้อยกว่า 200 ล้านบาท
วันที่ 1 กุมภาพันธ์ 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)เห็นชอบในหลักการให้กรมส่งเสริมวัฒนธรรม กระทรวงวัฒนธรรมร่วมเป็นเจ้าภาพจัดการประกวดดนตรีและมาร์ชชิ่งอาร์ทชิงแชมป์โลก 2022 (WAMSB World Championship 2022) วงเงินค่าใช้จ่ายในการจัดประกวด 25 ล้านบาท โดยมีกำหนดจัดงานระหว่างวันที่ 11-16 กรกฎาคม 2565 ที่ กรุงเทพมหานคร ซึ่งกระทรวงวัฒนธรรมจะประชาสัมพันธ์และจัดงานแถลงข่าวกิจกรรมการประกวดฯตั้งแต่เดือนกุมภาพันธ์ 2565
ทั้งนี้คาดว่าจะมีเงินหมุนเวียนจากการเข้าร่วมการแข่งขันของวงโยธวาทิตจากประเทศสมาชิก ไม่น้อยกว่า 20 ประเทศ จะมีจำนวนนักเรียน นักศึกษาด้านดนตรีสากลประเภทดนตรีและมาร์ชชิ่งอาร์ท วงโยธวาทิตทั้งชาวไทยและต่างชาติจำนวนไม่น้อยกว่า 3,000 คน นักท่องเที่ยวทั้งชาวไทยและชาวต่างประเทศจำนวนไม่น้อยกว่า 50,000 คน บุคลากรในสถาบันการดนตรีทั้งไทยและต่างประเทศ ไม่น้อยกว่า 3,000 คน และเครือข่ายทางวัฒนธรรม นักเรียน นักศึกษาและประชาชนทั่วไปจำนวนไม่น้อยกว่า 10,000 คน โดยจะมีรายได้จากการท่องเที่ยวไม่น้อยกว่า 200 ล้านบาท
นอกจากนี้การจัดประกวดฯครั้งนี้ ยังเป็นการส่งเสริมการท่องเที่ยวเชิงวัฒนธรรมของไทย และกิจกรรมนี้จะเป็นส่วนหนึ่งที่ทำให้ทั่วโลกรู้ว่าประเทศไทยมีความปลอดภัย มีความพร้อมสามารถรองรับนักท่องเที่ยวต้อนรับชาวต่างชาติหลังสถานการณ์การแพร่ระบาดของโควิด-19 และจะเป็นการส่งเสริมวัฒนธรรมไทย ทั้งด้านการท่องเที่ยวและอาหาร
น.ส.ไตรศุลี กล่าวว่า ที่ผ่านมาประเทศไทยเคยได้รับคัดเลือกจากสมาคมดนตรีและมาร์ทชิ่งอาร์ทสากล(WAMSB) ร่วมเป็นเจ้าภาพจัดการประกวดดนตรีและมาร์ชชิ่งอาร์ทชิงแชมป์โลกปี 2020 แต่เนื่องจากสถานการณ์การแพร่ระบาดของโรคโควิด-19 ส่งผลให้WAMSB มีมติให้ยกเลิกการจัดประกวดในปีดังกล่าว อย่างไรก็ตาม WAMSB ได้เชิญกระทรวงวัฒนธรรม ร่วมเป็นเจ้าภาพจัดการประกวดฯในปี 2022 โดยการประกวดจะแบ่งเป็น 2 รอบ คือ รอบคัดเลือกระดับประเทศ ระหว่างวันที่ 24-29 พฤษภาคม 2565 และรอบชิงแชมป์โลกระหว่างวันที่ 11-16 กรกฎาคม 2565
----------------------
วันอังคารที่ 6 กรกฎาคม 2564
บริษัท ขนส่ง จำกัด แนะผู้โดยสารเดินทางไปภูเก็ต ต้องปฏิบัติตามมาตรการตรวจคัดกรองการเดินทางเข้าจังหวัดอย่างเคร่งครัด
พร้อมกำชับพนักงาน ตรวจเอกสารยืนยันการเดินทางตามคำสั่งจังหวัดภูเก็ตก่อนขายตั๋วให้ผู้โดยสาร เพื่อช่วยคัดกรองและแก้ปัญหา ผู้โดยสารไม่สามารถเดินทางเข้าจังหวัดได้
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า เพื่อเตรียมความพร้อมในการให้บริการผู้โดยสารที่จะเดินทางเข้าจังหวัดภูเก็ต ควบคู่ไปกับมาตรการด้านสาธารณสุข บขส. ได้กำชับให้พนักงานจำหน่ายตั๋ว พนักงานปล่อยรถ และพนักงานประจำรถ ปฏิบัติตามคำสั่งของจังหวัดภูเก็ต ในการตรวจคัดกรองการเดินทางเข้าจังหวัดภูเก็ต ตามมาตรการป้องกันและควบคุมโรคติดต่อเชื้อไวรัสโคโรนา 2019 โดยผู้ที่ประสงค์จะเดินทางเข้าพื้นที่จังหวัดภูเก็ต ยกเว้นเด็กอายุไม่เกิน 6 ปี ที่เดินทางมากับผู้ปกครอง ต้องเป็นผู้มีคุณสมบัติอย่างใดอย่างหนึ่ง และต้องถือปฏิบัติ ดังนี้
1.ต้องได้รับวัคซีนป้องกันโรคโควิด-19 ครบ 2 เข็ม หรือครบโดสตามจำนวนวัคซีนแต่ละชนิด หรือได้รับวัคซีน ชนิด AstraZeneca จำนวน 1 เข็ม มาแล้วเป็นระยะเวลาอย่างน้อย
14 วัน
2.เป็นผู้ที่หายจากอาการป่วยด้วยโรคโควิด-19 มาแล้วไม่เกิน 90 วัน
3.ได้รับการตรวจหาเชื้อโควิด-19 ด้วยวิธีการ RT-PCR หรือ วิธีการ Antigen Test ไม่เกิน 7 วัน นับแต่วันที่ได้รับการตรวจ
4.ต้องดาวน์โหลดและติดตั้งแอปพลิเคชั่น “หมอชนะ โดยผู้โดยสารต้องแสดงเอกสารข้างต้นต่อพนักงานจำหน่ายตั๋ว จึงจะซื้อบัตรโดยสารในเส้นทางดังกล่าวได้ ทั้งนี้เพื่อป้องกันไม่ให้เกิดปัญหาผู้โดยสารถึงปลายทางแล้วไม่สามารถเข้าจังหวัดภูเก็ตได้ เนื่องจากต้องแสดงเอกสารข้างต้นต่อพนักงานควบคุมโรคติดต่อก่อนเข้าจังหวัดภูเก็ต
ปัจจุบัน บขส. เปิดให้บริการเดินรถเส้นทาง หมอชิต 2 - ภูเก็ต วันละ 1 เที่ยววิ่ง (ไป-กลับ) ให้บริการด้วยรถโดยสารปรับอากาศชั้น 1 โดยรถโดยสารออกจากสถานีขนส่งฯ หมอชิต 2 เวลา 18.00 น. และออกจากสถานีเดินรถภูเก็ต เวลา 18.04 น. อัตราค่าโดยสาร 637 บาทต่อเที่ยว
ทั้งนี้ รถโดยสาร บขส. ผ่านการรับรองมาตรฐานความปลอดภัยด้านสุขอนามัย ประเภทยานพาหนะ ตามข้อกำหนดมาตรฐาน SHA สอบถามข้อมูลการเดินทางเพิ่มเติม ได้ที่ Call Center 1490 เรียก บขส. ตลอด 24 ชั่วโมง และสามารถจองตั๋วได้ที่ช่องจำหน่ายตั๋ว ของ บขส. หรือตัวแทนจำหน่ายตั๋วของ บขส. ทั่วประเทศ ร้าน 7-Eleven เคาน์เตอร์เซอร์วิส ทุกสาขา
กรรมการผู้จัดการใหญ่ บขส. กล่าวด้วยว่า ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ หรือหมอชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกำหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19 ในวงกว้าง
วันพฤหัสบดีที่ 18 พฤศจิกายน 2564
ผู้ตรวจฯ ดีอีเอส ร่วมพิธีเปิดบริการฟรีไวไฟความเร็วสูง ในรพ.ยุพราชฯ นำร่อง อุดร-หนองคาย ชูนวัตกรรมดิจิทัลด้านการแพทย์บริการประชาชน
ผู้ตรวจฯ ดีอีเอส ร่วมพิธีเปิดบริการฟรีไวไฟความเร็วสูง ในรพ.ยุพราชฯ นำร่อง อุดร-หนองคาย ชูนวัตกรรมดิจิทัลด้านการแพทย์บริการประชาชน
เมื่อวันที่ 17 พฤศจิกายน 2564 นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม ร่วมพิธีเปิดบริการฟรีไวไฟความเร็วสูง (IBUZZ Privilege Free WIFI) ในโรงพยาบาลสมเด็จพระยุพราชบ้านดุง จังหวัดอุดรธานี และโรงพยาบาลพระยุพราชท่าบ่อ จังหวัดหนองคาย โดยมีศาสตราจารย์เกียรติคุณ นายแพทย์เกษม วัฒนชัย องค์มนตรี เป็นประธานในพิธีเปิดบริการฯ ทั้งนี้ โรงพยาบาลพยุราชฯ ร่วมกับบริษัท เอ็นที ไอ บัซซ์ จำกัด ในการพัฒนาระบบแพทย์ทางไกลและระบบบริการรักษาของโรงพยาบาลฯ เพื่อส่งเสริมและพัฒนาเทคโนโลยีและนวัตกรรมดิจิทัลด้านการแพทย์ที่ทันสมัย รองรับผู้ป่วยติดเชื้อ บุคลากร และประชาชนที่อยู่ในพื้นทีห่างไกล ได้มีโอกาสเข้าถึงระบบได้อย่างทั่วถึง รวดเร็ว ลดภาระค่าใช้จ่าย ซึ่งโครงการดังกล่าวจะขยายติดตั้งบริการฟรีไวไฟความเร็วสูง ภายในโรงพยาบาลพยุราชฯ ให้ครบทั้ง 21 แห่ง ต่อไป
*********************
วันเสาร์ที่ 16 เมษายน 2565
โฆษกรัฐบาล เผย "นายกฯ" สั่งเตรียมมาตรการรองรับการเดินทาง หลังวันหยุดสิ้นลง  แนะประชาชนสังเกตตนเอง 7-10 วันหลังกลับเข้ามาทำงาน  ผู้ติดเชื้อรายใหม่  18,892 ราย
โฆษกรัฐบาล เผย "นายกฯ" สั่งเตรียมมาตรการรองรับการเดินทาง หลังวันหยุดสิ้นลง  แนะประชาชนสังเกตตนเอง 7-10 วันหลังกลับเข้ามาทำงาน  ผู้ติดเชื้อรายใหม่  18,892 ราย
วันนี้ 16 เม.ย. 65 นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณเจ้าหน้าที่ทุกฝ่ายทั้งตำรวจ ทหาร และพลเรือน ที่ข่วยกันดูแลประชาชน รวมถึงผู้ประกอบการ และประชาชน ที่ให้ความร่วมมือปฎิบัติตาม มาตรการป้องกันโควิดรัดกุมในช่วงวันหยุดที่ผ่านมา ซึ่งจากนี้ ขอทุกหน่วยงานช่วยกันยังต้องช่วยกันจัดเจ้าหน้าที่ดูแลประชาชนจำนวนมาก ที่จะเริ่มทยอยการเดินทางกลับเข้ามาทำงานในกรุงเทพมหานครและจังหวัดต่างๆ หลังสิ้นสุดวันหยุดยาวในช่วงเทศกาลสงกรานต์ด้วย ทั้งนี้ นายกรัฐมนตรี มอบหมายกระทรวงสาธารณสุข และหน่วยงานที่เกี่ยวข้อง เตรียมความพร้อมรองรับหากเกิดคลัสเตอร์โควิด -19 หลังสงกรานต์ ซึ่งสปสช. เพิ่มคู่สายด่วนรองรับสถานการณ์การแพร่ระบาดของ covid ในช่วงหลังสงกรานต์ ขณะเดียวกัน ก็ขอให้ประชาชนคอยสังเกตอาการหลังกลับจากเทศกาลสงกรานต์ 7 - 10 วัน หากมีอาการ เช่น ไอ มีน้ำมูก ไข้สูง 37.5 องศาเซลเชียส ควรรีบพบแพทย์และแจ้งประวัติการเดินทางและหากพบว่ามีอาการ หรือมีความเสี่ยงให้ตรวจด้วย ATK ทันที
สำหรับล่าสุดผู้ติดเชื้อโควิด-19 รายใหม่ วันเสาร์ที่ 16 เมษายน 2565
รวม 18,892 ราย จำแนกเป็น
ผู้ป่วยจากในประเทศ 18,810 ราย
ผู้ป่วยมาจากต่างประเทศ 82 ราย
ผู้ป่วยสะสม 1,788,749 ราย (ตั้งแต่ 1 มกราคม 2565) หายป่วยกลับบ้าน 22,220 ราย หายป่วยสะสม 1,595,484 ราย (ตั้งแต่ 1 มกราคม 2565) ผู้ป่วยกำลังรักษา 221,452 ราย เสียชีวิต 125 ราย
จำนวนผู้ป่วยปอดอักเสบ
รักษาตัวอยู่ในโรงพยาบาล 2,062 ราย เฉลี่ยจังหวัดละ 27 ราย
อัตราครองเตียง ร้อยละ 26.7
/////
วันจันทร์ที่ 16 พฤษภาคม 2565
Thailand and Saudi Arabia to advance energy cooperation
Thailand and Saudi Arabia to advance energy cooperation
May 15, 2022, at 06.30 hrs, at the Air force Base 6 (DMK), Mr. Yasir bin Othman Al-Rumayyan, Governor of the Public Investment Fund (PIF), Kingdom of Saudi Arabia, paid a courtesy call on Prime Minister and Defense Minister Gen. Prayut Chan-o-cha. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed pleasure to meet with the PIF Governor, and congratulated PIF for being one of the world's largest sovereign wealth funds. He also stated that Thailand is planning to lift its entry measures in accordance with the development of the COVID-19 situation administration, which would better facilitate Thailand-Saudi Arabia cooperation. Thailand is pleased with cordial relations between the two countries, and stands ready to further advance relations and cooperation with Saudi Arabia.
The PIF Governor expressed pleasure to meet with the Prime Minister and informed him that he was enjoined by His Royal Highness Prince Mohammad bin Salman bin Abdulaziz Al Saud, the Crown Prince of Saudi Arabia, First Deputy Prime Minister and Minister of Defense, to discuss with the Prime Minister on reinforcement of cooperation between the two countries, especially in trade and investment, and energy (i.e., gas exploration).
Both parties took the opportunity to exchange views on mutual relations and cooperation in various areas, such as tourism, sports, e-sports, and soft power. Saudi Arabia hopes to have further business dialogues with Thailand to enhance trade and investment opportunity, and to use Thailand as its production base in the region.
วันพฤหัสบดีที่ 5 พฤษภาคม 2565
ปลัดกอบชัยฯ ให้ผู้บริหารบริษัท ไอเอชไอ ประเทศญี่ปุ่น และคณะเข้าพบ
นายกอบชัย สังสิทธิสวัสดิ์ ปลัดกระทรวงอุตสาหกรรม ให้ผู้บริหารบริษัท ไอเอชไอ ประเทศญี่ปุ่น และคณะเข้าพบ
ปลัดกอบชัยฯ ให้ผู้บริหารบริษัท ไอเอชไอ ประเทศญี่ปุ่น และคณะเข้าพบ
วันนี้ (5 พฤษภาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม ให้นายยาซุฮิโระ ชิเกะกากิ ประธานกลุ่มระบบเครื่องจักรอุตสาหกรรม บริษัท ไอเอชไอ ประเทศญี่ปุ่น และคณะผู้แทนจากบริษัท ไอเอชไอ แปซิฟิค (ประเทศไทย) จำกัด เข้าพบเพื่อเยี่ยมคาราวะ ในโอกาสเดินทางมาประเทศไทยเพื่อศึกษาช่องทางและโอกาสในการขยายการลงทุน โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม เข้าร่วม ณ ห้องรับรอง 1 ชั้น 2 อาคารสำนักงานปลัดกระทรวงอุตสาหกรรม
วันพุธที่ 30 มีนาคม 2565
โครงการอุตสาหกรรมห่วงใยสู้ภัยโควิด-19
กระทรวงอุตสาหกรรมจัดโครงการอุตสาหกรรมห่วงใยสู้ภัยโควิด-19
โครงการอุตสาหกรรมห่วงใยสู้ภัยโควิด-19
30 มี.ค 65 เวลา 09.00-11.00 น. นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม นำคณะจิตอาสากระทรวงอุตสาหกรรม จำนวน 20 คน มอบอุปกรณ์ป้องกันโควิด-19 ได้แก่ หน้ากากอนามัย แอลกอฮอล์ฆ่าเชื้อโรค และชุดตรวจ ATK พร้อมทั้งชุด PPE เพื่อใช้ป้องกันและควบคุมโรคติดเชื้อไวรัสโคโรนา 2019 ภายใต้โครงการอุตสาหกรรมห่วงใยสู้ภัยโควิด-19 ให้หน่วยงาน 3 แห่งรอบกระทรวงฯ สายที่ 2 คือ
1. สถาบันสุขภาพเด็กแห่งชาติมหาราชินี มี พญ.พนิดา ศรีสันต์ รองผู้อำนวยการด้านการแพทย์ฯ เป็นผู้รับมอบ
2. โรงพยาบาลราชวิถี (ศูนย์พัฒนาเด็กเล็กฯ) มีนางสาวผ่องพรรณ อินเล็ก รองผู้อำนวยการด้านอำนวยการฯ เป็นผู้รับมอบ
3. โรงเรียนพญาไท มี ดร.ยุทธนา สำราญกิจ รองผู้อำนวยการสำนักงานเขตพื้นที่การศึกษาประถมศึกษากรุงเทพมหานคร เป็นผู้รับมอบ
โดยเป็นกิจกรรมจิตอาสาเนื่องในวันข้าราชการพลเรือนของกระทรวงอุตสาหกรรม ปี พ.ศ. 2565 มี นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และ นางสาวลัดดาวัลย์ สันติภิญโญเลิศ ผู้อำนวยการกองตรวจราชการ ร่วมงานด้วย
วันอังคารที่ 28 ธันวาคม 2564
นายกรัฐมนตรีห่วงช่วงหยุดยาวปีใหม่ ขอให้ประชาชนป้องกันตนเองจากโควิด-19
วันเสาร์ที่ 25 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ห่วงใยประชาชนเรื่องความเสี่ยงในการแพร่ระบาดของโรคโควิด-19 โดยเฉพาะสายพันธุ์โอมิครอนที่พบมากขึ้น โดยขอให้หน่วยงาน สถานประกอบการ ร้านอาหาร ที่จะจัดงานปีใหม่ปฏิบัติตามมาตรการสาธารณสุขอย่างเคร่งครัด ดำเนินการตามแนวทาง Covid Free Setting กำหนดให้มีการตรวจ ATK หรือมีใบรับรองการฉีดวัคซีนก่อนเข้าร่วมงาน สำหรับประชาชนขอให้ป้องกันตัวเองขั้นสูงสุด ฉีดวัคซีนโควิด-19 ให้ครบตามเกณฑ์ สวมหน้ากากอนามัย เว้นระยะห่าง หลีกเลี่ยงงานปาร์ตี้ร่วมกันเพราะจะทำให้เสี่ยงติดเชื้อมากขึ้น รวมถึงควรชะลอการเดินทางไปต่างประเทศ หากจำเป็นขอให้ป้องกันตนเองทั้งในขณะเดินทางและขณะพำนักในต่างประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 15 ธันวาคม 2564
รัฐมนตรีว่าการกระทรวงยุติธรรม ให้กำลังใจข้าราชการราชทัณฑ์ ขอให้ทำงานเต็มที่ เผยจับผู้ต้องขังหนีที่นครปฐม 9 รายครบแล้ว
รัฐมนตรีว่าการกระทรวงยุติธรรม ให้กำลังใจข้าราชการราชทัณฑ์ ขอให้ทำงานเต็มที่ เผยจับผู้ต้องขังหนีที่นครปฐม 9 รายครบแล้ว เล็งเอาผิดเจ้าหน้าที่ที่เกี่ยวข้องไล่ออกราชการพร้อมดำเนินคดี ลั่นไม่ปล่อยให้ใครทำลายองค์กร
เมื่อวันที่ 15 ธันวาคมเวลา 09.30 น. ที่กรมราชทัณฑ์ นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมหารือร่วมกับผู้บริหารกรมราชทัณฑ์ โดยมี นายสหการณ์ เพ็ชรนรินทร์ รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ และผู้บริหารกรมราชทัณฑ์ ร่วมประชุม
นายสมศักดิ์ กล่าวว่า ตนขอให้กำลังใจเจ้าหน้าที่ทุกคน ตนรู้ว่าทุกคนเหนื่อยและทำงานอย่างหนักมาตลอด แต่ขอให้เดินหน้าทำงานต่อไป ทำงานให้เต็มที่ หากมีปัญหาอะไรให้ชี้แจงตามหลักการและเหตุผล ในส่วนของเรื่องผู้ต้องขังที่หลบหนีออกจากเรือนจำ ซึ่งช่วงหลังมีมากกว่าแต่ก่อน ซึ่งไม่มีการหลบหนีออกจากแดนใน แต่เป็นการหลบหนีจากแดนกักโรค อาจจะเกิดจากห้องกักโรคไม่แข็งแรงพอ และเวรยามของเจ้าหน้าที่ไม่เพียงพอหรือไม่ เราต้องพิจารณากันดูว่าจะทำอย่างไรได้บ้าง โดยล่าสุดผู้ต้องขังที่หลบหนีจากเรือนจำชั่วคราวทุ่งน้อย จ.นครปฐม ทั้ง 9 รายสามารถจับตัวได้ครบแล้ว จากนี้ให้ตั้งคณะกรรมการสอบสวนผู้เกี่ยวข้องและผู้พาหลบหนี หากมีเจ้าหน้าที่ไปมีส่วนเกี่ยวข้องในการอำนวยความสะดวกให้ผู้ต้องขังหลบหนี ต้องถูกลงโทษอย่างหนัก หากเป็นข้าราชการให้ออกจากราชการและดำเนินคดี โดยขณะนี้มีให้ออกจากราชการแล้ว 1 คน ซึ่งเราจะสอบสวนเพิ่มว่ามีใครเกี่ยวข้องอีกหรือไม่ ตนจะไม่ปล่อยให้คนพวกนี้ทำลายองค์กรของตัวเอง
นายอายุตม์ กล่าวว่า ในเรือนจำไม่มีนักโทษแหกคุก คนที่หนีเป็นผู้ต้องขังเข้าใหม่ โดยแยกกักโรคก่อนเข้าสู่แดนแรกรับ ซึ่งเป็นกระบวนการในการป้องกันโรคเข้าไปแพร่ระบาดภายในเรือนจำ คนที่หลบหนีแม้ว่าคดีไม่ได้ร้ายแรง แต่จะเสียสิทธิในการจัดชั้นนักโทษด้วย ขณะนี้เราได้ตั้งกรรมการสอบสวนแล้ว โดยถือว่าเป็นกรณีร้ายแรง ซึ่งผู้ให้การสนับสนุนในการหลบหนีไม่ว่าจะเป็นเจ้าหน้าที่หรือผู้ต้องขัง ผู้พาหลบหนีที่เป็นญาติ เราจะดำเนินคดีทั้งหมด
วันศุกร์ที่ 7 มกราคม 2565
ก.พาณิชย์ - ก.เกษตรฯ ร่วมออกมาตรการแก้ปัญหาหมูแพง "เร่งด่วน - ระยะสั้น - ระยะยาว" เชื่อมั่นราคาเนื้อหมูกลับสู่ภาวะปกติได้
.....
นางสาวรัชดา ธนาดิเรก รองโฆษกประจำสำนักนายกรัฐมนตรี เผยถึงแนวทางการแก้ปัญหาเนื้อหมูราคาแพง เนื่องจากปริมาณหมูที่ลดลง ต้นทุนการเลี้ยงหมูปรับสูงขึ้น เลยส่งผลต่อราคาเนื้อหมู
.
ล่าสุด กระทรวงพาณิชย์ และกระทรวงเกษตรและสหกรณ์พร้อมหน่วยงานที่เกี่ยวข้องได้หารือร่วมกัน ได้ข้อสรุปดังนี้
.
มาตรการเร่งด่วน
- ห้ามส่งออกหมูมีชีวิตเป็นเวลา 3 เดือน (6 ม.ค. 65 - 5 เม.ย. 65)
- ช่วยเหลือด้านราคาอาหารสัตว์ โดยเฉพาะส่วนที่นำเข้ามาจากต่างประเทศ เช่น งดเว้นการเก็บค่าธรรมเนียม หรือภาษีการจัดสินเชื่อพิเศษของ ธ.ก.ส. เป็นต้น
- เพิ่มกำลังการผลิตแม่หมูทดแทน โดยให้เกษตรกรใช้หมูขุนตัวเมียมาทำพันธุ์ชั่วคราว
- เร่งรัดเจรจาฟาร์มรายใหญ่ให้กระจายพันธุ์ลูกหมูขุนแก่เกษตรกรรายย่อยและเล็ก ที่ต้องการกลับเข้ามาสู่ระบบใหม่
.
มาตรการระยะสั้น
- ส่งเสริมการผลิตข้าวโพดเลี้ยงสัตว์ ทดแทนการนำเข้าจากต่างประเทศ
- ขยายกำลังผลิตแม่หมู
- สนับสนุนศูนย์วิจัยและบำรุงสัตว์ ในสังกัดกรมปศุสัตว์, เครือข่ายคู่ขนานกับฟาร์มเกษตรกรและภาคเอกชน
- เร่งศึกษาวิจัยยาและสารกระตุ้นภูมิคุ้มกันเพื่อลดความสูญเสียจากโรคระบาด
.
มาตรการระยะยาว
- ยกระดับมาตรฐานฟาร์มของเกษตรกรเพื่อป้องกันโรคระบาด
- ส่งเสริมให้ปรับปรุงเป็นฟาร์มที่มีระบบการป้องกันโรคและการเลี้ยงสัตว์ที่เหมาะสม (GFM) ซึ่งมีค่าใช้จ่ายต่ำกว่ามาตรฐานฟาร์ม GAP
- สนับสนุนการเลี้ยงโดยมีสินเชื่อดอกเบี้ยต่ำให้กู้ยืมจาก ธ.ก.ส. ผ่านโครงการสานฝันสร้างอาชีพ
.
โดยเชื่อมั่นว่ามาตรการทั้ง 3 ระยะที่ได้จากข้อสรุปดังกล่าว จะสามารถทำให้ราคาเนื้อหมูกลับสู่ภาวะปกติได้
.
อ่านเพิ่มเติม คลิกhttps://www.thaigov.go.th/news/contents/details/50251
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 4 พฤศจิกายน 2564
กรมเจ้าท่า ลงพื้นที่ติดตาม ควบคุม กรณีเรือบรรทุกตู้สินค้าชนกันกลางแม่น้ำเจ้าพระยา จังหวัดสมุทรปราการ
พร้อมสั่งการกู้ตู้คอนเทนเนอร์ ให้แล้วเสร็จภายในวันนี้
3 พฤศจิกายน 2564 กรมเจ้าท่าลงพื้นที่ ติดตามและเร่งแก้ไขปัญหา พร้อมทั้งดำเนินการสอบสวนอุบัติเหตุตามกฎหมาย โดยเร็ว กรณีเรือบรรทุกตู้สินค้าชนกันกลางแม่น้ำเจ้าพระยา จังหวัดสมุทรปราการ ตามนโยบายของรัฐมนตรีว่าการกระทรวงคมนาคม และรัฐมนตรีช่วยว่าการกระทรวงคมนาคม ได้สั่งการให้กรมเจ้าท่า โดยนายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย นายพิทักษ์ วัฒนพงษ์วิศาล ผู้อำนวยการสำนักความปลอดภัยและสิ่งแวดล้อมทางน้ำ พร้อมด้วย นายฉัตรชัย เวชสาร ผู้อำนวยการสำนักงานเจ้าท่าภูมิภาคสาขาสมุทรปราการ ลงพื้นที่ติดตามความคืบหน้า กรณีเรือ โอ.พี.เค.3 ของบริษัทโอ.พี.เค. โกลบอล โลจิสติกส์ ที่บรรทุกตู้สินค้ามาจำนวน 51 ตู้ สภาพเรือบริเวณกราบเรือฝั่งซ้ายพังเสียหาย เรือจมน้ำอยู่ครึ่งลำ ขณะนี้เรือ โอ.พี.เค.3 จอดเกยตื้นใกล้กับองค์พระสมุทรเจดีย์ เจ้าหน้าที่ได้เร่งสูบน้ำที่ไหลทะลักเข้าในตัวเรือออกจากตัวเรือเป็นที่เรียบร้อย พร้อมดำเนินการอุดรอยรั่วและนำทุ่นเข้าล้อมเพื่อป้องกันไม่ให้คราบน้ำมันจากเรือไหลออกสู่แม่น้ำ และในวันนี้ กรมเจ้าท่าได้ดำเนินการเข้าควบคุมการเดินเรือ ออกประกาศเตือนเรือที่เดินทางเข้า-ออกแม่น้ำเจ้าพระยานำเรือขจัดคราบน้ำมัน เรือเด่นสุทธิเข้าวางล้อมบูม ป้องกันการรั่วไหลของน้ำมัน ออกคำสั่งให้กู้เรือให้เสร็จภายใน 3 วัน ออกคำสั่งงดใช้เรือ ออกประกาศให้ชาวเรือระมัดระวังในการเดินเรือ นำเรือบาร์จเข้าเทียบ พร้อมเร่งขนถ่ายตู้คอนเทนเนอร์ที่บรรทุกสินค้าทางการเกษตร ออกจากเรือที่เกิดเหตุได้จำนวน 40 ตู้ จาก จำนวน 51 ตู้ และจะเร่งดำเนินการกู้ตู้คอนเทนเนอร์ที่เหลือ จำนวน 11 ตู้ให้แล้วเสร็จทั้งหมดภายในวันนี้ ก่อนดำเนินการกู้ตัวเรือในขั้นตอนต่อไป
วันพฤหัสบดีที่ 19 พฤษภาคม 2565
รมว.ดีอีเอส พร้อมคณะผู้บริหารฯร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี ณ สถานีโทรทัศน์ 9
รมว.ดีอีเอส พร้อมคณะผู้บริหารฯร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี ณ สถานีโทรทัศน์ 9
เมื่อวันที่19พฤษภาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมบันทึกเทปถวายพระพรในโอกาสวันมหามงคลเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณพระบรมราชินีโดยมีนายทศพลเพ็งส้มผู้ช่วยรัฐมนตรีประจำนายกรัฐมนตรีปฏิบัติหน้าที่ประจำกระทรวงดิจิทัลเพื่อเศรษฐกิจและสังคมนายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมนายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมนายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมนางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมร่วมบันทึกเทปณบริษัทอสมท.จำกัด(มหาชน)
************
วันพุธที่ 22 ธันวาคม 2564
ศบค. ระงับการลงทะเบียนเข้าไทยแบบ Test & Go ชั่วคราว ส่วนผู้ลงทะเบียนแล้วสามารถเดินทางได้ถึง 10 ม.ค. 65
.....
ที่ประชุม ศบค. เร่งหารือการปรับมาตรการเข้าราชอาณาจักร เพื่อป้องกันการแพร่ระบาดของโรคโควิด-19 สายพันธุ์ B.1.1.529 หรือ “โอมิครอน” (Omicron) โดยมีมติเห็นชอบปรับมาตรการฯ ตั้งแต่วันที่ 21 ธ.ค. 64 - 4 ม.ค. 65 ดังนี้
.
1.ระงับการลงทะเบียนชั่วคราวประเภท Test & Go และ Sandbox สำหรับผู้เดินทางเข้าราชอาณาจักร ยกเว้นภูเก็ตแซนด์บ็อกซ์
2.ปรับมาตรการตรวจหาเชื้อเป็น RT-PCR 2 ครั้ง และต้องมีการติดตามอาการ การเดินทางในพื้นที่นำร่องท่องเที่ยว รวมถึงการตรวจหาเชื้อครั้งที่ 2 ให้ได้ 100%
3.ประชาสัมพันธ์ให้คนไทยที่จะเดินทางต่างประเทศชะลอหรือยกเลิกการเดินทางที่ไม่จำเป็น แต่หากจำเป็นขอให้ตรวจ ATK ด้วยตัวเองเป็นระยะ
4.ส่งเสริมให้มีการฉีดวัคซีนอย่างทั่วถึง รวมทั้งจุดฉีดวัคซีนในสถานีขนส่ง ท่าเรือ หรือท่าอากาศยาน
.
ย้ำ! ผู้ที่ลงทะเบียนในระบบ Test & Go แล้ว ยังสามารถเดินทางเข้าประเทศได้ถึงวันที่ 10 ม.ค. 65 แต่จะมีมาตรการติดตามที่เข้มขึ้น เช่น การตรวจ RT-PCR 2 ครั้ง คือ วันแรกที่เดินทางเข้าประเทศ และวันที่ 7 โดยการตรวจครั้งที่ 2 รัฐบาลจะเป็นผู้รับผิดชอบค่าใช้จ่าย และหลังจากนี้ ศบค. จะติดตามสถานการณ์อย่างใกล้ชิดเพี่อพิจารณามาตรการหลัง 4 ม.ค. 65 อีกครั้ง
#ไทยคู่ฟ้า#ร่วมต้านโควิด19
-------------------
วันจันทร์ที่ 4 เมษายน 2565
โฆษกรัฐบาลเผย นายกฯ ห่วงใยประชาชน แนะดูแลรักษาสุขภาพจากสภาพอากาศเปลี่ยนแปลง ขณะที่กรมอุตุฯ ยืนยันความแปรปรวนสภาพอากาศของไทย1-3 เม.ย. มาจากอิทธิพลความกดอากาศสูง/มวลอากาศเย็นฯ จากจีน
โฆษกรัฐบาลเผย “นายกฯ” ห่วงใยประชาชน แนะดูแลรักษาสุขภาพจากสภาพอากาศเปลี่ยนแปลง ขณะที่กรมอุตุฯ ยืนยันความแปรปรวนสภาพอากาศของไทยช่วง 1-3 เม.ย. มาจากอิทธิพลความกดอากาศสูง/มวลอากาศเย็นกำลังค่อนข้างแรงจากจีน ไม่ใช่ปรากฏการณ์ Polar Vortex
วันที่ 4 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เผยว่า ตามที่ขณะนี้มีการเผยแพร่ข่าวปลอมเกี่ยวกับสภาพอากาศซึ่งเป็นข่าวเก่าที่ไม่ใช่ข้อเท็จจริงและมีการนำกลับมาลือซ้ำในโลกโซเชียล สร้างความตื่นตระหนกให้กับประชาชน ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยในการรับรู้ข้อมูลข่าวสารของประชาชนจากสื่อสังคมออนไลน์ หรือโซเชียลที่มีการเผยแพร่ไปอย่างรวดเร็ว และส่วนใหญ่มักจะขาดการอ้างอิงแหล่งข้อมูลที่เชื่อถือได้ นายกรัฐมนตรีจึงได้สั่งการให้หน่วยงานที่เกี่ยวข้องชี้แจงให้ประชาชนรับทราบข้อมูลที่ถูกต้องโดยด่วน ซึ่งล่าสุด กรมอุตุนิยมวิทยา กระทรวงดิจิทัลเพื่อเศรษฐกิจและสังคม ได้มีประกาศกรมอุตุนิยมวิทยา ลงวันที่ 3 เมษายน 2565 เรื่อง อากาศแปรปรวนบริเวณประเทศไทยตอนบน และฝนตกหนักบริเวณภาคใต้ เนื่องจากบริเวณความกดอากาศสูงกำลังค่อนข้างแรงจากประเทศจีนแผ่ปกคลุมประเทศไทยตอนบน ทำให้ภาคเหนือ ภาคกลาง ภาคตะวันออก รวมทั้งกรุงเทพมหานครและปริมณฑล อุณหภูมิจะลดลง 2-4 องศาเซลเซียส ส่วนภาคตะวันออกเฉียงเหนือ อุณหภูมิจะลดลงอีก 1-3 องศาเซลเซียส
โฆษกประจำสำนักนายกรัฐมนตรีกล่าวย้ำว่า “ข้อความที่ระบุว่า ‘คลื่นความหนาวจะแผ่ปกคลุมไทยทุกภาคและพายุฤดูร้อนกำลังจะเข้าถล่มกรุงเทพฯ’ กรมอุตุนิยมวิทยาได้ตรวจสอบข้อเท็จจริงและชี้แจงว่าเป็นข่าวลือที่วนซ้ำในสื่อสังคมออนไลน์ กรมอุตุฯ ไม่มีการประกาศเตือนสภาพอากาศถึงคลื่นความหนาวที่จะแผ่ปกคลุมประเทศไทยทุกภาค และไม่มีพายุฤดูร้อนที่กำลังจะเข้าถล่มกรุงเทพฯ กับปริมณฑลแต่อย่างใด รวมทั้งอุณหภูมิประเทศไทยที่ลดลงในระยะนี้ ยืนยันว่าไม่ได้มาจากปรากฏการณ์ Polar Vortex
“นายกรัฐมนตรีมีความห่วงใยในการรับข้อมูลข่าวสารตลอดจนสุขภาพของพี่น้องประชาชนทุกคน ขอให้ประชาชนติดตามข้อมูลข่าวสารจากภาครัฐซึ่งเป็นข้อเท็จจริงที่เชื่อถือได้ และดูแลรักษาสุขภาพเนื่องจากสภาพอากาศที่เปลี่ยนแปลง สวมเสื้อผ้าให้ความอบอุ่นแก่ร่างกาย รวมทั้งขอให้ระวังอันตรายจากฝนฟ้าคะนองที่อาจจะเกิดขึ้น รวมทั้งพี่น้องเกษตรกรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วย” โฆษกประจำสำนักนายกรัฐมนตรีกล่าว
วันจันทร์ที่ 4 กรกฎาคม 2565
“ชัยวุฒิ” เอ็มโอยูไทย-ฟินแลนด์ต่อยอดร่วมมือดิจิทัล
“ชัยวุฒิ” เอ็มโอยูไทย-ฟินแลนด์ต่อยอดร่วมมือดิจิทัล
“ชัยวุฒิ” เอ็มโอยูความร่วมมือด้านไอซีทีและเทคโนโลยีดิจิทัลไทย-ฟินแลนด์ เล็งเพิ่มแนวทางการส่งเสริมความร่วมมือใหม่ๆ และขยายการพัฒนาเมืองอัจฉริยะ
วันนี้ (4 ก.ค. 65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) และนายยูริ ยาร์วียาโฮ (H.E. Mr. Jyri Järviaho) เอกอัครราชทูตสาธารณรัฐฟินแลนด์ประจำประเทศไทย ได้ร่วมพิธีลงนามหนังสือเห็นชอบการต่ออายุ บันทึกความเข้าใจว่าด้วยความร่วมมือด้านโทรคมนาคม เทคโนโลยี สารสนเทศและการสื่อสาร และเทคโนโลยีดิจิทัลระหว่างไทยกับฟินแลนด์
สำหรับการลงนามครั้งนี้ เป็นการขยายความร่วมมือด้านไอซีทีและเทคโนโลยีดิจิทัล ระหว่างไทยกับฟินแลนด์ ต่อเนื่องจากระยะเวลา 3 ปีก่อนหน้า (ปี 2561-2564) โดยขอบเขตความร่วมมือจะครอบคลุม 9 ด้าน ได้แก่ 1. นโยบายและกฎระเบียบการปฏิบัติด้านโทรคมนาคมและการสื่อสาร ไอซีที และเทคโนโลยีดิจิทัล 2. การพัฒนาและส่งเสริมด้านไอซีทีและอุตสาหกรรมดิจิทัล อาทิ ฮาร์ดแวร์ ซอฟต์แวร์ ดิจิทัล คอนเทนต์ และเทคโนโลยีเพื่อการบริการต่างๆ 3. การพัฒนาการบริการด้านโครงสร้างพื้นฐานบรอดแบนด์
4. ความร่วมมือด้านนวัตกรรมดิจิทัล อาทิ Big Data, Internet of Things และ AI 5. ระบบนิเวศด้านดิจิทัล รวมถึงสมาร์ทซิตี้ 6. โอกาสทางดิจิทัล อาทิ Digital Literacy, Digital Inclusion and Digital Technology 7. การส่งเสริม Digital Startups ผู้ประกอบการ และ SMEs 8. การแลกเปลี่ยนความรู้และประสบการณ์ รวมถึงการพัฒนาบุคลากรและความร่วมมือต่างๆ และ 9. ความร่วมมืออื่นๆ ที่เป็นที่สนใจร่วมกันระหว่างทั้งสองฝ่าย
นายชัยวุฒิ กล่าวว่า ในโอกาสนี้ทั้ง 2 ฝ่าย ยังได้มีการหารือทวิภาคีในประเด็นหลักๆ ได้แก่ แนวทางการส่งเสริมความร่วมมือภายใต้บันทึกความเข้าใจฉบับนี้ ความร่วมมือด้านเมืองอัจฉริยะ/การหารือโต๊ะกลมด้านเมืองอัจฉริยะ และการเดินทางเยือนสาธารณรัฐฟินแลนด์ของคณะผู้บริหารกระทรวงดิจิทัลฯ และสำนักงานส่งเสริมเศรษฐกิจดิจิทัล (ดีป้า) ระหว่างวันที่ 8-9 ส.ค. 65 ซึ่งเป็นส่วนหนึ่งของหลักสูตรผู้นำการ่างเสริมเศรษฐกิจดิจิทัล (Digital CEO) รุ่นที่ 5
ทั้งนี้ ดีป้า หน่วยงานในสังกัดกระทรวงดิจิทัลฯ ได้จัดการอบรมหลักสูตร Digital CEO ต่อเนื่องมาเป็นรุ่นที่ 5 เพื่อเป็นการพัฒนาผู้บริหารระดับสูงของหน่วยงานภาครัฐและเอกชน ให้ได้รับการพัฒนาองค์ความรู้ใหม่ๆให้สอดคล้องกับโลกยุคปัจจุบันและอนาคต เพื่อเตรียมความพร้อมเข้าสู่ยุค New Normal หลังวิกฤตโควิด-19 และนําไปประยุกต์ใช้กับองค์กรได้อย่างมีประสิทธิภาพ โดยส่วนหนึ่งของหลักสูตร CEO รุ่นที่ 5 จะมีกิจกรรมศึกษาดูงานต่างประเทศ ณ ประเทศฟินแลนด์และเอสโตเนีย เพื่อให้ผู้เรียนได้มีความรู้ และเรียนรู้เกี่ยวกับแนวโน้มการเปลี่ยนแปลงในอนาคตของโลกในด้านต่างๆ และเพื่อให้มีโลกทัศน์ที่กว้างไกล ช่วยส่งเสริมประสิทธิผลของความรู้และวิสัยทัศน์ ตลอดจนภาวะผู้นําการส่งเสริมเศรษฐกิจดิจิทัล
**********************
วันอังคารที่ 15 มิถุนายน 2564
ครม.อนุมัติร่างกฎกระทรวงฯ ให้อำนาจธนาคารออมสินบริหารจัดการทรัพย์สินที่ตกเป็นของธนาคารได้ เพิ่มความคล่องตัวและเป็นมาตรฐานเดียวกันกับสถาบันการเงินอื่น
ครม.อนุมัติร่างกฎกระทรวงฯ ให้อำนาจธนาคารออมสินบริหารจัดการทรัพย์สินที่ตกเป็นของธนาคารได้ เพิ่มความคล่องตัวและเป็นมาตรฐานเดียวกันกับสถาบันการเงินอื่น
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 มิถุนายน 2564 ว่า ครม.อนุมัติหลักการร่างกฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน (ฉบับที่..) พ.ศ. .... ตามที่กระทรวงการคลังเสนอ ซึ่งเป็นการแก้ไขเพิ่มเติมกฎกระทรวงว่าด้วยการประกอบกิจการอันพึงเป็นงานธนาคารของธนาคารออมสิน พ.ศ.2547 เกี่ยวกับการกำหนดหลักเกณฑ์และเงื่อนไขในการประกอบกิจการให้สินเชื่อของธนาคารออมสิน และหลักเกณฑ์การบริการจัดการอสังหาริมทรัพย์ที่ตกเป็นของธนาคารเพื่อให้การดำเนินงานของธนาคารออมสินเป็นไปอย่างมีประสิทธิภาพ มีมาตรฐานเดียวกันกับสถาบันการเงินเฉพาะกิจอื่น และสอดคล้องกับกฎหมายที่บังคับใช้ในปัจจุบัน โดยมีสาระสำคัญดังนี้
1.ยกเลิกหลักเกณฑ์ในการประกาศการประกอบกิจการหรือเลิกประกอบกิจการ อันพึงเป็นงานธนาคารที่จะกระทำ ณ สำนักงานใหญ่ สาขา หรือตัวแทน เนื่องจากปัจจุบัน ธนาคารออมสินได้มีการประชาสัมพันธ์ให้ลูกค้าทราบถึงบริการของธนาคารในแต่ละสาขาทั้ง 1,057 สาขาอยู่แล้ว และเป็นการลดขั้นตอนการดำเนินการที่ซ้ำซ้อน
2.กำหนดให้ธนาคารออมสิน มีอำนาจในการบริหารจัดการทรัพย์สินที่ตกเป็นของธนาคารซึ่งได้มาจากการชำระหนี้ การประกันสินเชื่อ การเอาจำนองหลุด หรือการซื้ออสังหาริมทรัพย์ ซึ่งจำนองหรือประกันการชำระหนี้ไว้แก่ธนาคารจากการขายทอดตลาด ด้วยวิธีการขาย จำหน่าย ให้เช่า เช่าซื้อ หรือวิธีอื่นที่ธนาคารพาณิชย์สามารถทำได้ตามกฎหมายว่าด้วยธุรกิจสถาบันการเงิน จากเดิมที่ ให้อำนาจธนาคารออมสินบริหารจัดการสินทรัพย์ที่เป็นหลักประกันซึ่งตกเป็นของธนาคารเท่านั้น ไม่สามารถรับโอนทรัพย์ชำระหนี้สำหรับทรัพย์ที่ไม่ได้เป็นหลักประกันได้เช่นเดียวกับธนาคารพาณิชย์อื่น
3.กำหนดให้ธนาคารออมสิน สามารถขายหรือโอนลูกหนี้สินเชื่อ รวมทั้งบริหารจัดการทรัพย์ที่ตกเป็นของธนาคารดังกล่าวได้ เพื่อให้ธนาคารมีเครื่องมือในการบริหารจัดการคุณภาพลูกหนี้ได้อย่างมีประสิทธิภาพ จากเดิม กฎหมายไม่ได้ให้อำนาจธนาคารในการขายหรือโอนลูกหนี้สินเชื่อเช่นเดียวกับสถาบันการเงินเฉพาะกิจแห่งอื่น
4.กำหนดให้ธนาคารออมสิน จะต้องขายอสังหาริมทรัพย์ที่ตกเป็นของธนาคารภายใน 5 ปี นับแต่วันที่อสังหาริมทรัพย์นั้นตกเป็นของธนาคาร เว้นแต่รัฐมนตรีว่าการกระทรวงการคลังจะอนุญาตขยายระยะเวลากินกว่านั้น และกำหนดให้จำหน่ายอสังหาริมทรัพย์ดังกล่าวด้วยวิธีการขายทอดตลาด หรือโดยวิธีอื่นตามที่คณะกรรมการธนาคารเห็นสมควร เพื่อให้เป็นมาตรฐานเดียวกับสถาบันการเงินเฉพาะกิจอื่น จากเดิม กฎหมายไม่ได้บัญญัติเกี่ยวกับการบริหารจัดการอสังหาริมทรัพย์ที่ตกเป็นของธนาคาร
5.บทเฉพาะกาล กำหนดให้ธนาคารออมสินจะต้องดำเนินการขออนุญาตขยายระยะเวลาการถือครองอสังหาริมทรัพย์ที่ตกเป็นของธนาคารครบ 5 ปี ก่อนวันที่ 1 มกราคม 2565 ต่อรัฐมนตรีว่าการกระทรวงการคลังภายใน 90 วัน นับแต่วันที่ร่างกฎกระทรวงฉบับนี้ใช้บังคับ
------------------------------
วันพุธที่ 17 สิงหาคม 2565
รพ.ห้วยกระเจาเฉลิมพระเกียรติ ๘๐ พรรษา นำศาสตร์พระราชามาปรับใช้ในการดำเนินงาน สร้างความสมดุลชีวิตบุคลากร
องคมนตรี ตรวจเยี่ยมให้กำลังใจผู้ปฏิบัติงาน และติดตามความก้าวหน้าการพัฒนางานของโรงพยาบาลห้วยกระเจาเฉลิมพระเกียรติ ๘๐ พรรษา จังหวัดกาญจนบุรี ซึ่งมีการนำศาสตร์พระราชามาปรับใช้ร่วมกับการดำเนินงานของโรงพยาบาลและสร้างความสมดุลในการดำเนินชีวิตของบุคลากร
องคมนตรี ตรวจเยี่ยมให้กำลังใจผู้ปฏิบัติงาน และติดตามความก้าวหน้าการพัฒนางานของโรงพยาบาลห้วยกระเจาเฉลิมพระเกียรติ ๘๐ พรรษา จังหวัดกาญจนบุรี ซึ่งมีการนำศาสตร์พระราชามาปรับใช้ร่วมกับการดำเนินงานของโรงพยาบาลและสร้างความสมดุลในการดำเนินชีวิตของบุคลากร
วันนี้ (17 สิงหาคม 2565 ) ที่โรงพยาบาลห้วยกระเจาเฉลิมพระเกียรติ ๘๐ พรรษา จังหวัดกาญจนบุรี ศาสตราจารย์ นายแพทย์เกษม วัฒนชัย องคมนตรี ในฐานะรองประธานกรรมการมูลนิธิเทพรัตนเวชชานุกูล พร้อมด้วย นายแพทย์ชาติชาย กิติยานันท์ นายแพทย์สาธารณสุขจังหวัดกาญจนบุรี คณะผู้บริหาร และหน่วยงานที่เกี่ยวข้อง ตรวจเยี่ยมให้กำลังใจการปฏิบัติงานและติดตามความก้าวหน้าการพัฒนางานสำคัญของโรงพยาบาล พร้อมมอบของเยี่ยมให้กำลังใจผู้ป่วยที่มารับบริการ
นายแพทย์ชาติชาย กิติยานันท์ นายแพทย์สาธารณสุขจังหวัดกาญจนบุรี กล่าวว่า โรงพยาบาลห้วยกระเจาเฉลิมพระเกียรติ ๘๐ พรรษา เป็นโรงพยาบาลชุมชนขนาด 30 เตียง ได้รับพระมหากรุณาธิคุณจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานนามและเปิดอาคาร “ภูมิพัฒน์” เมื่อวันที่ 14 ก.ย. 2563 เพื่อเป็นศูนย์เรียนรู้ศาสตร์พระราชาของในหลวงรัชกาลที่ 9 ทั้งหลักปรัชญาเศรษฐกิจพอพียงและศาสตร์พระราชา อาทิ แปลงสาธิตปลูกผักอินทรีย์ เลี้ยงไก่ เลี้ยงปลา เพาะเห็ด ทำปุ๋ยหมักชีวภาพ และมีการนำมาปรับใช้ร่วมกับการดำเนินงานของโรงพยาบาล รวมถึงให้บุคลากรของโรงพยาบาลยึดเป็นแนวทางในการใช้ชีวิตให้สมดุล ส่งผลให้โรงพยาบาลได้รับการประเมินให้เป็นองค์กรคุณธรรมต้นแบบ
ในด้านการส่งเสริมสุขภาพและการดูแลรักษา ได้มีการดำเนินงานในรูปแบบคณะกรรมการ พชอ. ตั้งแต่ปี 2561 ต่อเนื่องมาจนถึงปัจจุบัน ได้รับเกียรติบัตรเป็น พชอ. ต้นแบบแห่งการเรียนรู้ของประเทศ โดยมีการดำเนินงานทั้งด้านสังคมและสาธารณสุข ได้แก่ ด้านยาเสพติด ด้านอาหารปลอดภัย การดูแลผู้สูงอายุระยะยาว ด้านการจัดการขยะ ด้านอุบัติเหตุจราจร และด้านโรคติดต่อ ซึ่งในช่วงสถานการณ์โรคโควิด 19 โรงพยาบาลได้ร่วมกับภาคีเครือข่ายบ้าน วัด โรงเรียน ดำเนินการคัดกรอง ค้นหาผู้ป่วยกลุ่มเสี่ยงให้เข้ารับการตรวจหาเชื้อทั้งเชิงรุกและเชิงรับ จัดตั้งศูนย์พักคอย 15 แห่ง พร้อมจัดระบบรับ-ส่งผู้ป่วยเข้าระบบการรักษา ทำให้ผู้ติดเชื้อได้รับการดูแลรักษาอย่างเหมาะสม รวมทั้งยังให้บริการฉีดวัคซีนจำนวน 17,175 คน คิดเป็นร้อยละ 82.47
นอกจากนี้ โรงพยาบาลห้วยกระเจาเฉลิมพระเกียรติฯ ได้นำระบบTelemedicine ผ่านอินเทอร์เน็ตความเร็วสูงมาใช้ในการคัดกรองโรคทางตา และให้คำปรึกษาด้านสุขภาพทางไกลในระดับโรงพยาบาลส่งเสริมสุขภาพตำบล จนถึงศูนย์เชี่ยวชาญเฉพาะด้าน โรคตา โรคผิวหนัง และพัฒนาการเด็ก
************************************ 17 สิงหาคม 2565
*********************************************
วันพุธที่ 6 เมษายน 2565
๖ เมษายน วันรำลึกถึงพระบาทสมเด็จพระพุทธยอดฟ้าจุฬาโลกมหาราช (รัชกาลที่ ๑) ที่ทรงปราบดาภิเษกขึ้นเป็นปฐมบรมกษัตริย์ แห่งราชวงศ์จักรี
#วันจักรี
#กลาโหม135ปี
วันพฤหัสบดีที่ 3 มีนาคม 2565
"ไทย - สหราชอาณาจักร สานต่อความสัมพันธ์และความร่วมมือในด้านอุตสาหกรรมป้องกันประเทศ"
วันพุธที่2 มี.ค. 65 ณ ศาลาว่าการกลาโหม พล.อ.ชัยชาญ ช้างมงคล รมช.กห. ได้ให้การต้อนรับ นาย Mark Gooding(มาร์ก กุดดิง) ออท.อก./ไทย ในโอกาสเข้ารับหน้าที่ ออท.อก./ไทย
ทั้งสองฝ่ายได้ชื่นชมความสัมพันธ์ที่มีต่อกันมาอย่างยาวนาน และการแลกเปลี่ยนความคิดเห็นด้านความร่วมมือของทั้งสองประเทศในเรื่องอุตสาหกรรมป้องกันประเทศและการดำเนินกิจกรรมด้านการป้องกันประเทศอื่นๆ รวมทั้งด้านการต่อต้านการก่อการร้าย และความร่วมมือด้านความปลอดภัยทางไซเบอร์ ที่ทั้งสองประเทศเห็นร่วมกันที่จะพัฒนาทางเทคโนโลยีและการแลกเปลี่ยนข่าวสารซึ่งกัน
โดย รมช.กห.ได้กล่าวชื่นชมความสัมพันธ์อันดีของทั้งสองประเทศที่มีการแลกเปลี่ยนการเยือนระหว่างกันอย่างต่อเนื่องในทุกระดับทั้งในระดับราชวงศ์จนถึงประชาชนทั่วไป และชื่นชมความร่วมมือที่ทั้งสองประเทศมีต่อกันในทุกด้าน อาทิ ทางเศรษฐกิจ การค้าการลงทุน ด้านการศึกษา
ทางด้าน ออท.อก/ไทย ได้ขอบคุณสำหรับการต้อนรับ และชื่นชมความสัมพันธ์อันดีของทั้งสองประเทศ และหารือเรื่องความร่วมมือด้านอุตสาหกรรมป้องกันประเทศรวมถึงกิจกรรมด้านความมั่นคงอื่นๆ อาทิ ความร่วมมือทางไซเบอร์ การต่อต้านการก่อการร้าย และขอบคุณทางประเทศไทยสำหรับความคืบหน้าทางด้านความร่วมมือด้านความมั่นคงที่ดำเนินมา ซึ่งจะมีการพูดคุยในรายละเอียดเพื่อพัฒนาความร่วมมือให้เป็นรูปธรรมต่อไป
วันพฤหัสบดีที่ 28 เมษายน 2565
นายกฯ พร้อมให้การต้อนรับ นายกฯ ญี่ปุ่น คิชิดะ ฟูมิโอะ เดินทางเยือนไทยอย่างเป็นทางการ 1 – 2 พฤษภาคม นี้ มุ่งกระชับความสัมพันธ์ในโอกาสการเยือนระดับนายกฯ รอบ 9 ปี
นายกฯ พร้อมให้การต้อนรับ นายกฯ ญี่ปุ่น คิชิดะ ฟูมิโอะ เดินทางเยือนไทยอย่างเป็นทางการ 1 – 2 พฤษภาคม นี้ มุ่งกระชับความสัมพันธ์ในโอกาสการเยือนระดับนายกฯ รอบ 9 ปี
วันนี้ (28 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า นายคิชิดะ ฟูมิโอะ (H.E. Mr. KISHIDA Fumio) นายกรัฐมนตรีญี่ปุ่น มีกำหนดการเดินทางเยือนประเทศไทยอย่างเป็นทางการ ในฐานะแขกของรัฐบาลไทย (Official Visit) ระหว่างวันที่ 1 – 2 พฤษภาคม 2565
การเยือนอย่างเป็นทางการในครั้งนี้ถือเป็นการเยือนไทยครั้งแรกของนายกรัฐมนตรีคิชิดะภายหลังเข้ารับหน้าที่ และเป็นการเยือนไทยครั้งแรกในรอบ 9 ปี ของนายกรัฐมนตรีญี่ปุ่น นับตั้งแต่การเยือนของนายกรัฐมนตรีอาเบะ ชินโซ เมื่อปี 2556 นอกจากนี้ ยังเป็นโอกาสพิเศษเพราะปีนี้ เป็นปีที่ ครบรอบ 135 ปี การสถาปนาความสัมพันธ์ทางการทูตระหว่างไทยและญี่ปุ่น รวมถึงอยู่ในห้วงที่ไทยเป็นประเทศผู้ประสานงานความสัมพันธ์อาเซียน - ญี่ปุ่น (ปี 2564 - 2567) ตลอดจนเป็นโอกาสที่ไทยจะยืนยันความพร้อมการเป็นเจ้าภาพจัดการประชุมเอเปคในช่วงปลายปี
ในการเยือนครั้งนี้ นายกรัฐมนตรีญี่ปุ่นมีกำหนดหารือข้อราชการกับ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในวันจันทร์ที่ 2 พฤษภาคม 2565 ณ ทำเนียบรัฐบาล ซึ่งจะเป็นโอกาสสำคัญให้ผู้นำของทั้ง 2 ประเทศได้หารือแนวทางการขับเคลื่อนความสัมพันธ์ระหว่างไทยกับญี่ปุ่นให้แน่นแฟ้นยิ่งขึ้นในทุกมิติ ด้านเศรษฐกิจ ความมั่นคง การพัฒนาอนุภูมิภาค ภูมิภาค และความร่วมมือเพื่อการฟื้นฟูภายใต้ความท้าทาย รวมถึงสถานการณ์โควิด-19 ตลอดจนแลกเปลี่ยนความเห็นเกี่ยวกับสถานการณ์ระหว่างประเทศ นอกจากนี้ ผู้นำทั้งสองประเทศจะร่วมเป็นสักขีพยานในพิธีลงนามบันทึกความตกลงระหว่างไทยกับญี่ปุ่น
วันจันทร์ที่ 27 มิถุนายน 2565
“สาธิต” เปิดกิจกรรม เดิน-วิ่ง “ก้าวท้าใจ ต้านภัยยาเสพติด อำเภอภูเพียง จังหวัดน่าน”
รัฐมนตรีช่วยว่าการกระทรวงสาธารณสุข เปิดกิจกรรม “ก้าวท้าใจ ต้านภัยยาเสพติด อำเภอภูเพียง จังหวัดน่าน” ซีซั่น 4 ส่งเสริมให้ประชาชนชาว จ.น่าน ออกกำลังกายเพื่อสุขภาพที่ดีห่างไกลยาเสพติด เนื่องในวันต่อต้านยาเสพติดโลก
วันนี้ (27มิถุนายน2565)ที่หนองน้ำครก ตำบลม่วงตึ๊ด อำเภอภูเพียง จังหวัดน่าน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ณรงค์ สายวงศ์ รองปลัดกระทรวงสาธารณสุขและคณะ เปิดกิจกรรม “ก้าวท้าใจ ต้านภัยยาเสพติด อำเภอภูเพียง จังหวัดน่าน” ซีซั่น4เดิน-วิ่งระยะทาง4.8กิโลเมตร ส่งเสริมให้ประชาชนออกกำลังกายเพื่อสุขภาพและร่วมกันต้านภัยยาเสพติด เนื่องในวันต่อต้านยาเสพติดโลก โดยมีนายวิบูรณ์ แววบัณฑิต ผู้ว่าราชการจังหวัดน่าน นายพงษ์ศิลป์ ผาลา นายอำเภอภูเพียง และคณะ ให้การต้อนรับ
ดร.สาธิต กล่าวว่ากระทรวงสาธารณสุขมีนโยบายส่งเสริมการออกกำลังกาย เพื่อให้คนไทยสุขภาพดี ห่างไกลโรคซึ่งปัจจุบันพบว่ากลุ่มโรคNCDsเช่น โรคความดันโลหิตสูง เบาหวาน โรคหลอดเลือดและหัวใจ เป็นภัยคุกคามสุขภาพประชาชน สาเหตุจากพฤติกรรมการใช้ชีวิต การรับประทานอาหาร การขาดการออกกำลังกายที่เหมาะสม โดยตลอด10ปีที่ผ่านมา กลุ่มโรคNCDsเป็นสาเหตุการตายอันดับหนึ่งของคนไทย ในแต่ละปีคนไทยเสียชีวิตด้วยโรคNCDsปีละประมาณ3-4แสนราย โดยครึ่งหนึ่งเป็นการเสียชีวิตก่อนวัยอันควร ถือเป็นภัยเงียบที่ร้ายแรงซึ่งการออกกำลังกายก็เป็นอีกกิจกรรมหนึ่งที่ช่วยป้องกันการเกิดโรคได้เป็นอย่างดี ในส่วนของยาเสพติด ประเทศไทยให้ความสำคัญกับการแก้ไขปัญหาซึ่งถือเป็นหนึ่งในปัญหาด้านความมั่นคง ได้ใช้กลไกการขับเคลื่อนในพื้นที่ทุกระดับ บูรณาการแก้ไขปัญหายาเสพติดในทุกมิติ เพื่อลดระดับความรุนแรงของปัญหาในสังคมไทย นำไปสู่จุดมุ่งหมายคือ “สังคมไทยปลอดภัยจากยาเสพติด”
สำหรับกิจกรรม “ก้าวท้าใจ ต้านภัยยาเสพติด” ซีซั่น4เดิน-วิ่งระยะทาง4.8กิโลเมตร ที่จังหวัดน่านในวันนี้เป็นการบูรณการร่วมกันของคณะกรรมการพัฒนาคุณภาพชีวิตระดับอำเภอภูเพียง ชมรม ทูบี นัมเบอร์วัน อำเภอภูเพียงชมรมอาสาสมัครสาธารณสุขประจำหมู่บ้านอำเภอภูเพียง และสำนักงานสาธารณสุขจังหวัดน่าน มีวัตถุประสงค์เพื่อส่งเสริมให้ประชาชนชาวอำเภอภูเพียงและชาวจังหวัดน่านได้ออกกำลังกายเพื่อสุขภาพ ถ่ายทอดองค์ความรู้ และรณรงค์ต่อต้านยาเสพติดมีประชาชนเข้าร่วมกิจกรรมกว่า1,000คน
“กิจกรรม เดิน วิ่ง ก้าวท้าใจ ในวันนี้ จะเป็นจุดเริ่มต้นของการออกกำลังกาย เป็นการรณรงค์ ชักชวนกันมาออกกำลังกาย ให้พี่น้องประชาชน ได้ออกกำลังกายกันมากขึ้น ทุกคนก็จะมีสุขภาพดี ไม่เจ็บ ไม่ป่วย รวมทั้งยังเป็นการรณรงค์ให้เด็ก เยาวชน ประชาชน ได้ห่างไกลยาเสพติด ด้วยความร่วมมือจาก ทุกภาคส่วน ที่จะรวมพลังให้เป็นหนึ่งโดยไม่พึ่งยาเสพติด”ดร.สาธิตกล่าว
******************************************** 27มิถุนายน 2565
วันพุธที่ 1 กันยายน 2564
เศรษฐกิจไทยอยู่ในระดับมีเสถียรภาพ
วันพุธที่ 1 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
สถาบันจัดอันดับเครดิตชั้นนำของโลก มูดี้ส์ อินเวสเตอร์ เซอร์วิส จัดอันดับความน่าเชื่อถือของประเทศไทย ให้อยู่ในระดับมีเสถียรภาพ BBB+ โดยพิจารณาจากปัจจัยสำคัญคือ มีกิจกรรมเศรษฐกิจขนาดใหญ่หลากหลาย ภาครัฐมีฐานการเงินเข้มแข็ง การคลังสาธารณะมีความแข็งแกร่ง หนี้ระยะสั้นอยู่ในระดับต่ำที่ร้อยละ 8 สัดส่วนหนี้ภาครัฐบาลสกุลเงินต่างประเทศอยู่ในระดับต่ำมาก คือน้อยกว่าร้อยละ 2 บัญชีเดินสะพัดเกินดุลทุนสำรองระหว่างประเทศอยู่ในระดับสูง อัตราเงินเฟ้อต่ำและมีเสถียรภาพ นอกจากนี้ ยังมีมูลค่าการส่งออกที่เพิ่มขึ้นร้อยละ 16.2 และมูลค่าการลงทุนสูงถึงร้อยละ 158 เมื่อเทียบกับช่วงเดียวกันจากปีก่อน แสดงให้เห็นถึงโอกาสในการฟื้นตัวทางเศรษฐกิจ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 3 ธันวาคม 2564
ศบศ. เห็นชอบ 4 มาตรการ กระตุ้นเศรษฐกิจ - การลงทุน เดินหน้า “พลิกโฉมประเทศ" หนุนรายได้ประเทศเพิ่มขึ้น
.....
พล.อ.ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (ศบศ.) โดยที่ประชุมได้พิจารณาเห็นชอบ 4 มาตรการ ดังนี้
.
มาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงเข้าสู่ประเทศไทย
มาตรการส่งเสริมการลงทุนในกิจการคลาวด์เซอร์วิส
มาตรการส่งเสริมการลงทุนสำหรับธุรกิจด้านเทคโนโลยีและสตาร์ทอัพ
มาตรการส่งเสริมการถ่ายทำภาพยนตร์ต่างประเทศในประเทศไทย
.
โดยมีเป้าหมายเพื่อ "พลิกโฉมประเทศไทย" ที่จะส่งผลให้รายได้ของประเทศเพิ่มขึ้น สอดคล้องกับยุทธศาสตร์ประเทศที่มุ่งแก้ปัญหาอุปสรรค ปรับปรุงกฎระเบียบที่ล้าสมัย ควบคู่กับการส่งเสริมอุตสาหกรรมใหม่ และการพัฒนาทรัพยากรมนุษย์ ซึ่งจะช่วยลดความเหลื่อมล้ำในสังคมได้
.
อ่านเพิ่มเติม คลิกhttps://www.thaigov.go.th/news/contents/details/49060
#ไทยคู่ฟ้า#ร่วมต้านโควิด19
-------------------
วันอังคารที่ 2 พฤศจิกายน 2564
PM affirms Thailand’s willingness to be more aggressive in addressing climate change challenges at COP26
PM affirms Thailand’s willingness to be more aggressive in addressing climate change challenges at COP26
November 1, 2021, at 1600hrs (UK local time), at the Scottish Event Campus, Glasgow, United Kingdom, Prime Minister and Defense Minister Gen. Prayut Chan-o-cha delivered a remarks at the World Leaders Summit of the United Nations Framework Convention on Climate Change Conference of the Parties (COP26). Government Spokesperson Thanakorn Wangboonkongchana disclosed gist of the statement as follows:
The Prime Minister underscored the utmost importance that Thailand attaches to the problem of climate change, and the country’s readiness to collaborate with all countries and sectors to reach the world’s common goal for the future of our children.
The main reason why he participated in the 2015 United Nations Climate Change Conference in Paris and became one of the first Parties that ratified the Paris Agreement is that the total Green House Gas (GHG) emission for Thailand constitutes 0.72% of the world’s total, but it has been one of the ten countries most severely affected by the atmospheric degradation. Thailand has since fulfilled every single pledge it made to the international community, fully, and unremittingly.
Thailand has set NAMA (Nationally Appropriate Mitigation Actions) goal under the framework of the UNFCCC to reduce the GHG from the energy and transport sectors by at least 7% by 2020. However, in 2019, the country was able to reduce the GHG by 17%, which is more than double the targeted level, and more than one year ahead of the schedule. Thailand was also among the first nations to submit the revised Nationally Determined Contributions (NDC) and the Long-Term Low GHG Emissions Development Strategy (LT-LEDS) to UNFCCC, and has put in place plans at both national and local levels.
The Prime Minister took the opportunity to express Thailand’s willingness to be more aggressive in addressing the climate change challenges in every way and every means possible, by aiming at reaching carbon neutrality in 2050, and Net Zero Emission in or before 2065. With the adequate, timely, and equitable support of technology transfer and cooperation, and most importantly, the availability of and access to ample green financing facilities, Thailand can increase our NDC to 40%, and reach the Net Zero Emissions in 2050. As Thailand will host the APEC Summit in 2022, the country has set the Bio-Circular-Green Economic Model or BCG as the main agenda of the meeting.
In closing, the Prime Minister called for every nation to care for and protect our world since there is no 'Plan B' for climate action as there is no 'Planet B’.
Following the COP26 World Leaders Summit, at 1900hrs (local time), the Prime Minister joined members of the UK Royal Family and the world leaders for the dinner reception at Glasgow's Kelvingrove Art Gallery and Museum.
วันจันทร์ที่ 8 พฤศจิกายน 2564
เฮ้ง ห่วงเพลิงไหม้ช่วงหน้าหนาว ชู จป.ดูแลด้านความปลอดภัยในโรงงาน
รมว.แรงงาน ห่วงใยนายจ้าง ลูกจ้าง ในช่วงฤดูหนาวของประเทศไทยที่เสี่ยงต่อการเกิดเหตุเพลิงไหม้เนื่องจากสภาพอากาศแห้ง เผยบทบาทหน้าที่เจ้าหน้าที่ความปลอดภัยในการทำงานมีความสำคัญช่วยลดความเสี่ยงเหตุอัคคีภัยได้
นายสุชาติ ชมกลิ่น รัฐมนตรีว่าการกระทรวงแรงงานกล่าวว่า ขณะนี้ประเทศไทยเริ่มเข้าสู่ฤดูหนาวแล้ว หลายพื้นที่อากาศเริ่มหนาวเย็น และมีลมพัดแรง สภาพอากาศแห้ง ซึ่งเสี่ยงต่อการเกิดอัคคีภัยได้ โดยเฉพาะ อาคารบ้านเรือน สถานประกอบกิจการ รวมไปถึงทุ่งหญ้าหรือที่รกร้างว่างเปล่า กระทรวงแรงงานภายใต้การกำกับดูแลของพล.อ.ประวิตร วงษ์สุวรรณ รองนายกรัฐมนตรีมีความเป็นห่วงใยในความปลอดภัยทั้งชีวิตและทรัพย์สินของประชาชน ในทุกระดับที่อาจได้รับผลกระทบจากฤดูหนาวที่จะก่อให้เกิดความเสี่ยงในการเกิดอัคคีภัย ที่อาจลุกลามรุนแรงก่อให้เกิดความเสียหายแก่ชีวิตและทรัพย์สินได้ จึงได้มอบหมายให้กรมสวัสดิการและคุ้มครองแรงงานแนะนำสถานประกอบกิจการให้ดูแลความปลอดภัยในสถานที่ทำงาน และความปลอดภัยของลูกจ้าง เพราะอาจเกิดเหตุเพลิงไหม้ได้ พร้อมทั้งขอความร่วมมือสถานประกอบกิจการดำเนินการมอบหมายเจ้าหน้าที่ความปลอดภัยในการทำงาน (จป.) หรือ ผู้ที่เกี่ยวข้องตรวจสอบโครงสร้าง อาคาร สถานที่ให้อยู่ในสภาพที่ปลอดภัย และตรวจสอบอุปกรณ์ เครื่องใช้ไฟฟ้าต่าง ๆ โดยเจ้าหน้าที่ความปลอดภัยในการทำงาน ต้องทำหน้าที่ตรวจประเมินสภาพแวดล้อมในการทำงาน ตรวจสอบ วิเคราะห์แผนงานโครงการ กำหนดมาตรการป้องกัน ประเมินความเสี่ยงด้านความปลอดภัยในการทำงาน แนะนำ ฝึกสอน อบรมลูกจ้างให้ปฏิบัติงานปลอดจากเหตุอันจะทำให้เกิดความไม่ปลอดภัยในการทำงาน และเสนอแนะต่อนายจ้างป้องกันมิให้เกิดอุบัติเหตุ พร้อมแนะนำสถานประกอบกิจการให้ปฏิบัติตามกฎหมายเกี่ยวกับความปลอดภัย อาชีวอนามัย และสภาพแวดล้อมในการทำงาน เจ้าหน้าที่ความปลอดภัยในการทำงานจึงเป็นบุคคลที่มีความสำคัญและมีบทบาทในการดูแลเรื่องความปลอดภัยในสถานประกอบกิจการอย่างมาก และเพื่อเป็นการลดความเสี่ยงต่อการเกิดอัคคีภัยสถานประกอบกิจการควรให้ความรู้ในการป้องกันอัคคีภัยแก่ลูกจ้าง เช่น จัดการฝึกซ้อมอพยพหนีไฟ อบรมเทคนิคการใช้อุปกรณ์ดับเพลิง ถือเป็นการส่งเสริมให้ลูกจ้างมีจิตสำนึกและความรู้ความเข้าใจที่ถูกต้องด้านความปลอดภัย พร้อมลดความเสี่ยงด้านอัคคีภัยอันจะก่อให้เกิดความสูญเสียในอนาคตได้
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า เพื่อป้องกันความสูญเสียที่อาจเกิดขึ้น จึงขอย้ำเตือนนายจ้าง ลูกจ้าง ตลอดจนประชาชนทั่วไปให้ช่วยกันเฝ้าระวังความปลอดภัย และขอให้สถานประกอบกิจการกำชับให้เจ้าหน้าที่ความปลอดภัยในการทำงานหมั่นประเมินสภาพแวดล้อมในการทำงาน ให้แนะนำ ฝึกสอน อบรมลูกจ้างให้ปฏิบัติตามข้อบังคับเพื่อให้การปฏิบัติงานปลอดจากเหตุอันจะทำให้เกิดความไม่ปลอดภัยในการทำงาน เพิ่มความเข้มงวดและความถี่ในการตรวจตราจุดเสี่ยงต่อการเกิดอัคคีภัย การใช้และจัดเก็บวัตถุไวไฟ เชื้อเพลิงที่ติดไฟง่าย และแหล่งความร้อนต่าง ๆ รวมทั้งขอให้มีการตรวจสอบระบบและอุปกรณ์ดับเพลิงให้อยู่ในสภาพพร้อมใช้งานตลอดเวลา เพื่อให้ทุกคนมีความปลอดภัย ไม่มีเหตุการณ์สูญเสียในช่วงฤดูหนาวในปีนี้
วันพฤหัสบดีที่ 19 พฤษภาคม 2565
รฟม. จัดกิจกรรม “จอดปุ๊บ รับปั๊บ” ฟรีค่าเดินทาง MRT 100 บาท
แก่ผู้สมัคร/ต่ออายุการใช้บริการที่จอดรถ MRT สายสีม่วง แบบรายเดือน ผ่าน Application MRTA Parking
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานผู้กำกับดูแลการให้บริการรถไฟฟ้ามหานคร สายฉลองรัชธรรม หรือ MRT สายสีม่วง ได้ดำเนินการจัดกิจกรรม “จอดปุ๊บ รับปั๊บ” มอบสิทธิพิเศษให้แก่ผู้ที่สมัครหรือต่ออายุการใช้บริการจอดรถแบบรายเดือน ณ อาคารจอดแล้วจร MRT สายสีม่วง ผ่าน Application MRTA Parking ตั้งแต่วันนี้จนถึงวันที่ 31 กรกฎาคม 2565 จะได้รับค่าเดินทางมูลค่า 100 บาท เพื่อใช้เดินทางในระบบรถไฟฟ้า MRT โดยค่าเดินทางจะถูกเติมเข้าบัตรโดยสารที่ใช้สมัครบริการจอดรถแบบรายเดือน และผู้ใช้บริการจะต้องนำบัตรโดยสารดังกล่าว ไปปรับมูลค่าในบัตรโดยสารที่เครื่อง AVM บริเวณสถานีรถไฟฟ้า MRT ทุกสถานี ตามระยะเวลาที่กำหนด เพื่อรับสิทธิ์มูลค่าเดินทาง 100 บาท ทั้งนี้ รฟม. ขอสงวนสิทธิ์ ในกรณีผู้ใช้บริการไม่นำบัตรไปปรับมูลค่าที่เครื่อง AVM ตามรอบวันที่กำหนด จะถือว่าเสียสิทธิ์การรับมูลค่าเดินทางฟรี
สำหรับกิจกรรม “จอดปุ๊บ รับปั๊บ” นี้ เป็นกิจกรรมที่จัดขึ้นเพื่อส่งเสริมให้ประชาชนเลือกเดินทางด้วยรถไฟฟ้าเพิ่มมากขึ้น สอดคล้องตามนโยบายของกระทรวงคมนาคมในการส่งเสริมให้ประชาชนหันมาใช้บริการระบบขนส่งสาธารณะที่เป็นมิตรต่อสิ่งแวดล้อมแทนการใช้รถยนต์ส่วนบุคคล เพื่อบรรเทาปัญหาการจราจรและลดฝุ่นละออง PM 2.5 ซึ่งประชาชนสามารถนำรถยนต์ส่วนบุคคลมาจอดและเดินทางต่อด้วยรถไฟฟ้า MRT ที่สะดวก รวดเร็ว ปลอดภัย และกำหนดเวลาได้ โดยมีอาคารจอดแล้วจรในเส้นทางรถไฟฟ้า MRT สายสีม่วง จำนวน 4 แห่ง ได้แก่ อาคารจอดแล้วจรสถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 ซึ่ง รฟม. ได้จัดเตรียมสิ่งอำนวยความสะดวกไว้บริการ เพื่อให้คนทุกคนสามารถเข้าถึงบริการได้อย่างเท่าเทียม
ทั้งนี้ ผู้ใช้บริการหรือประชาชนทั่วไปที่สนใจสามารถดาวน์โหลด Application MRTA Parking ได้ทั้งระบบปฏิบัติการแบบ android และ ios ซึ่งนอกจากผู้ใช้บริการจะสามารถสมัครและต่ออายุการใช้บริการจอดรถยนต์รายเดือนแบบออนไลน์ได้แล้ว ยังสามารถชำระค่าบริการจอดรถแบบรายเดือนได้ “ครบจบภายในแอปเดียว” ตลอดจนสามารถรับทราบข้อมูลที่จอดรถว่างและข้อมูลประชาสัมพันธ์ของ รฟม. ได้อีกหนึ่งช่องทาง สอบถามรายละเอียดเพิ่มเติมได้ที่ กองการตลาดและลูกค้าสัมพันธ์ ฝ่ายพัฒนาธุรกิจ โทร 0 2716 4000 ต่อ 2342 และ กองบริหารอาคารจอดรถ ฝ่ายพัฒนาธุรกิจ โทร. 0 2513 1895 Email Parkandride@mrta.co.th หรือ Line@mrtaparking รวมถึงติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”